Twee Limpopo-polisiebeamptes tronk toe vir korrupsieArgieffoto Twee polisiebeamptes van Mokopane (Potgietersrus) in Limpopo is Donderdag in die dorp se streekhof tot vyf jaar direkte tronkstraf elk vir korrupsie gevonnis. Kapt. Matimba Maluleke, woordvoerder van die Valke, sê AO Malose Frans Mogatla (52) en sers. Madimetja Justice Lamola (37) is in April 2018 in hegtenis geneem. Dít nadat inligting aan die lig gekom het dat die beamptes R500 van ŉ ongedokumenteerde buitelander geëis het nadat hulle hom in die dorp in hegtenis geneem het. Die beamptes is vroeër op borgtog vrygelaat totdat hulle op 28 September skuldig bevind is aan korrupsie. Die beamptes is Donderdag gevonnis en ongeskik verklaar om ŉ vuurwapen te besit.